《簿舍四堂》
宋代·奚商衡

粗官到眼惟朱墨，个里清虚却可人。
晓径忽闻花信早，晚窗时对月痕新。
客来但怪阶庭寂，昼永偏於枕簟亲。
莫莫只求閒里过，抗颜何苦拜车尘。

作者简介：奚商衡，字元美，临安（今属浙江）人。孝宗乾道二年（一一六六）进士，调昆山簿（《昆山杂咏》卷二）。淳熙三年（一一七六），为枢密院编修官，除太常博士（《宋会要辑稿》仪制一三之二七）。七年，迁敕令所删定官（同上书刑法一之五三）。十年，除校书郎。十一年放罢（同上书职官七二之八）。事见《南宋馆阁续录》卷八。今录诗三首。